wickkiey/tamil-wikipedia-markdown huggingface dataset:
# கோல்-கோடு தொழினுட்பம்


காற்பந்தாட்டத்தில், **கோல்-கோடு தொழினுட்பம்** (*goal-line technology* அல்லது *Goal Decision System*) எனப்படுவது கால்பந்து கோல்கோட்டை எப்போது முழுவதுமாகத் தாண்டியது என்பதை இலத்திரனியல் கருவிகளின் உதவியுடன் கண்டறியும் முறையாகும். இது ஆட்ட நடுவருக்கு ஆடும் அணி கோலிட்டது அல்லது கோல் இடவில்லை என அறிவிப்பதற்கு உதவி புரியும். இந்த தொழினுட்பத்தின் நோக்கம் ஆட்ட நடுவர்களின் பங்கைக் குறைப்பதில்லை; மாறாக அவர்கள் ஓர் முடிவிற்கு வரத் துணைபுரிவதாயிருக்கும். இந்தத் தொழினுட்பம் ஆட்டநடுவருக்கு பந்து முழுமையாக கோல் கோட்டை தாண்டியதா அல்லவா என்பதைக் தெளிவாக அறிவிக்கும். அதனைக் கொண்டு நடுவர் இறுதி முடிவை எடுப்பார். இங்கிலீஷ் பிரீமியர் லீக், 2010 உலகக்கோப்பை கால்பந்து மற்றும் யூரோ 2012 போட்டிகளின்போது நடுவர் முடிவுகள் குறித்து எழுந்த சர்ச்சைகளை அடுத்து இதனை எதிர்த்து வந்த பன்னாட்டுக் கால்பந்து சங்கங்களின் கூட்டமைப்பு பல்வேறு மாற்றுத் தயாரிப்புக்களை சோதனையிட்டு ஏற்கத்தக்க அமைப்பை அறிவித்துள்ளது. கோல்கன்ட்ரோல் என்ற செருமானிய நிறுவனத்தின் கோல்கன்ட்ரோல்-4D தொழினுட்பத்தைத் தேர்ந்தெடுத்துள்ளது. இது ஒவ்வொரு கோல் கம்பத்திலும் ஏழு வீதம் 14 ஒளிதப்பிடி கருவிகளை அமைக்க உள்ளது. இது 2014 உலகக்கோப்பையில் பயன்படுத்தப்பட உள்ளது.  

## மேற்சான்றுகள்
# இரும்பு-நிக்கல் உலோகக்கலவை

இரும்பு-நிக்கல் உலோகக்கலவை - எண்முக விண்கல்]]  
இரும்பு மற்றும் நிக்கல் ஆகிய இரண்டு தனிமங்கள் பெரும்பான்மையாகக் கலந்துள்ள கலவைக்கு **இரும்பு-நிக்கல் உலோகக்கலவை** அல்லது **நிக்கல்-இரும்பு உலோகக்கலவை** (Iron–nickel alloy) என்று பெயர். இதை இரும்பு-நிக்கல் கலப்புலோகம் எனவும் அழைக்கலாம். FeNi மற்றும் NiFe என்பது இரும்பு-நிக்கல் உலோகக்கலவையின் சுருக்கம். NiFe என்ற சொற்றொடர் நிக்கல்-இரும்பு உலோகக்கலவையில் வினையூக்கியில் ஏற்படும் வேதிவினைகளை விளக்க உதவுகிறது. மேலும், இந்த *NiFe* புவியியலில் புவியின் அகட்டையும், கோள்களின் அகட்டையும் விளக்க உதவும்.  

## புவியியல் மற்றும் வானியல்
விண்மீன்சார் அணுக்கருச் சிதைவின் போது, கடைசியாக உருவாகும் தனிமம் இரும்பும், நிக்கலும் ஆகும். இதன் காரணமாக, இந்த இரண்டு தனிமங்கள் உருவாக மீயொளிர் விண்மீன் வெடிப்பு தேவையில்லை. எனவே தான் புவியின் அகட்டிலும், விண்கற்களிலும் இந்த இரண்டு தனிமங்கள் அதிகமாக உள்ளன. நிக்கல்-இரும்பு உலோகக்கலவை புவி மற்றும் விண்கற்கள் சார்ந்த கலப்புலோகம் என்பதால் இவை புவியில் இயற்கையாகவே கிடைக்கிறது.  

## வேதியியல் மற்றும் தொழில்நுட்பம்
இரும்பு (அணு எண் 26) மற்றும் நிக்கலின் (அணு எண் 28) ஈர்ப்புத்தன்மை காரணமாக, இரும்பு-நிக்கல் உலோகக்கலவை இயற்கையாகவே நிகழ்கிறது. தொழிற் துறை கலப்புலோகம் வணிக நோக்கத்தோடு, அதிக எண்ணிக்கையில் மற்றும் தேவைக்கு ஏற்ப சிக்கலான அணுப்பிணைப்பில் வேதி வினையூக்கிகளின் உதவியுடன் தயாரிக்கப்படுகிறது.  

எஃகு தொழில்நுட்பத்தில் இரும்பு மற்றும் நிக்கல் கலக்கப்பட்டு மீவலி தாழ்கரிம எஃகு (maraging steel) மற்றும் குறைக் கலவை எஃகு (low alloy steel) தயாரிக்கப்படுகிறது. மேலும், மற்ற தொழில்நுட்பத்தில் இன்வார் மற்றும் மியூவுலோகம் (mu-metal) தயாரிக்கப்படுகிறது.  

## கண்ணோட்டம்
பின்வரும் அட்டவணை வெவ்வேறு இரும்பு-நிக்கல் உலோக கலவைகளின் ஒரு கண்ணோட்டம். இயற்கையாகவே உருவாகும் கலவைகள் ஒரு வகை கனிமங்கள் ஆகும். இவை இயற்கை உலோகங்கள் என அழைக்கப்படுகிறது.  
சில தனிமங்கள் ஒன்றிற்கு மேற்பட்ட படிக அமைப்புகளை கொண்டுள்ளன (எ.கா. விண்கல் இரும்பு இரண்டு படிக கட்டமைப்புகளின் கலவையாகும்).  

| எதிர்தாயெனைட்டு | விண்வீழ்கலில் உள்ள இயற்கை உலோகம். | Fe<sub>3</sub>Ni |  |
| --- | --- | --- | --- |
| அவுசுடெனைட்டு | நிக்கல் நிலைப்படுத்தப்பட்ட ஒரு தனித்துவமான இரும்பின் மாற்றுரு (allotrope). |  |  |
| அவாருவைட்டு | விண்வீழ்கலில் உள்ள இயற்கை உலோகம். | Ni<sub>2</sub>Fe to Ni<sub>3</sub>Fe |  |
| புவியின் அகடு | புவியின் அகடு இரும்பு-நிக்கல் உலோகக்கலவையினால் ஆனது. | about 5.5% |  |
| எலின்வார் | வெப்ப நிலையைப் பொருத்து மீள்திறன் மாறாத ஒரு எஃகு | 36% ( இதில் 5% குரோமியமும் உண்டு.) |  |
| இன்வார் | மிக குறைந்த வெப்ப விரிவாக்கம் உடைய ஒரு எஃகு. | 36% |  |
| கமசைட்டு | விண்கல் இரும்பில் உள்ள இயற்கை உலோகம். | Fe<sub>0.9</sub>Ni<sub>0.1</sub> |  |
| மீவலி தாழ்கரிம எஃகு | வலிமையான எஃகு ]] | 15 to 25% |  |
| விண்கல் இரும்பு | பெருமளவு கமசிட்டு மற்றும் தாயெனைட்டு மற்றும் மிகச் சிறிய அளவு நால்தாயெனைட்டு, எதிர்தாயெனைட்டு மற்றும் அவாருவைட்டுகலந்த கலவை. | 5–30% |  |
| மியூவுலோகம்(mu-metal) | அதிக காந்த உட்புகு திறன் உடைய ஒரு எஃகு. | 77% |  |
| கோள்களின் அகடு | புவி, நிலா மற்றும் கோள்களின் அகடு இரும்பு-நிக்கல் உலோகக்கலவையினால் ஆனது. | பல்வேறு |  |
| தாயெனைட்டு | விண்கல் இரும்பில் உள்ள இயற்கை உலோகம். | NiFe |  |
| தெல்யூரிக இரும்பு | புவியில் உள்ள இயற்கை உலோகம். | இரும்பு ( 0.05 முதல் 4% வரை நிக்கல் உள்ளது) |  |
| நால்தாயெனைட்டு | விண்கல் இரும்பில் உள்ள இயற்கை உலோகம். | FeNi | } |

## குறிப்பு
# யாசின் பாத்கால்

**யாசின் பாத்கால்** (Yasin Bhatkal) என்று இந்திய உளவுத் துறை அமைப்புகளால் அழைக்கப்படும் *முகம்மது அஹ்மத் சிதிபபா* இந்தியன் முஜாகிதீன் தீவிரவாதக் குழுவைச் சார்ந்தவர். இவர் இந்தியாவில் தேடப்பட்டுவரும் குற்றவாளிகளுள் முக்கியமானவர். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார். இவர் தீவிரவாதச் செயல்களைச் செய்வதற்காக பாகிஸ்தானில் பயிற்சி எடுத்தவர்.  
## இளமை வாழ்க்கை
*முகம்மது அஹ்மத் சிதிபபா* 1983 ஆம் ஆண்டு ஜனவரி மாதம் 15 ஆம் தேதி பிறந்தவர். இவர் 10 வகுப்பு வரை படித்தவர். பத்தாம் வகுப்பு இறுதித் தேர்வை எழுதாமல் துபாய் நகருக்குச் சென்றார். அவரது குடுப்பத்தினரின் தகவலின் படி இவர் 2007 ஆம் ஆண்டு துபாயிலிருந்து காணமல் போய்விட்டார். சில வருடங்களுக்குப் பின் *ஷாகிதா* எனும் பெண்ணை மணந்து கொண்டு டெல்லியில் வசித்து வந்தார். அந்தப் பெண்ணிடம் தனது பெயரை *இம்ரான்* என்றும் லக்னோவைச் சேர்ந்தவர் என்றும் கூறியிருந்தார்.  
## குற்றச் செயல்கள்
- பெங்களூரு விளையாட்டு மைதானக் குண்டு வெடிப்பு, 2010
- புனே குண்டு வெடிப்பு
## கைது நடவடிக்கை
இவர் தற்போது பீகார் காவல்துறையினரின் கட்டுப் பாட்டில் உள்ளார். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார்.  

## பாகிஸ்தானில் தீவிரவாதப் பயிற்சி
*யாசின் பாத்கால்* 2006 ஆம் ஆண்டு தீவிரவாதப் பயிற்சி பெறுவதற்காக பாகிஸ்தானுக்குச் சென்றார். முறையான குடி நுழைவுச் சீட்டு இல்லாமல் பாகிஸ்தானுக்குச் சென்ரார். பின்னர் கராச்சியிலிருந்து பலூசிஸ்தான் நகருக்குச் சென்று பாகிஸ்தான் ராணுவத்திடம் ஆயுதப் பயிற்சி பெற்றார். 50 நாட்கள் பயிற்சிக்குப் பின்னர் *துபாய்* சென்று மீட்டும் இந்தியாவிற்கு வந்தார்.
# வலைவாசல்:கணினியியல்/முகவுரை

கணினியை மையமாக கொண்ட துறை கணினியியல் ஆகும்.கணினி வன்பொருள், மென்பொருள், கணினியின் பயன்பாடுகள், கணிமையின் அடிப்படைகள் என கணினியை மையமாக கொண்ட பல உட்துறைகளை ஒருங்கே இச் சொல் குறிக்கிறது. அதன் துணை தத்துவார்த்த மற்றும் நடைமுறை துறைகளில் பல்வேறு வகையாக பிரிக்கலாம்.  

"கணினியியல்" (Computer Science) என்ற சொல் முதலில் 1959ல் கம்யூனிக்கேஷன்ஸ் ஆப் ஏசிம் (Commuincations of ACM) என்ற மாத நாளிதழில் ஓரு கட்டுரையில் வெளிவந்தது.  

கணினியியலை மூன்று கருத்தியல்களாக பிரிக்க வேண்டும் என்று பல கணிணி அறிவியலறிஞர்கள். கருதினர்.பீட்டர் வேக்னர் அவை அறிவியல், தொழில்நுட்பம், மற்றும் கணிதம் கருத்தியல்களாக பிரிக்க வேண்டும் என வாதிட்டார்.பீட்டர் டென்னிங் தலைமையிலான குழு கோட்பாடு, சுருக்க (மாதிரியமைத்தல்), மற்றும் வடிவமைப்பு ஆகியவை எனக் கருதியது.  

<div> ** மேலும் கூடுதல் தகவல்களுக்கு ...** </div>
# இந்திய துணைப் பிரதமர்

**இந்திய துணை பிரதமர்** இந்திய அரசின் மத்திய அமைச்சரவையில் ஒரு உறுப்பினர் ஆவார். பொதுவாக ஒரு துணை பிரதமர், உள்துறை அமைச்சகம் அல்லது நிதி அமைச்சகம் போன்ற ஒரு முக்கிய அமைச்சரவையை தன் இலாகாவாக வைத்திருப்பார். துணை பிரதம மந்திரி பதவி அதிகாரப்பூர்வமற்றது, இருப்பினும் இது ஒரு கூட்டணி அரசாங்கத்தின் போதும் அல்லது தேசிய அவசர காலங்களிலும், அரசியல் ஸ்திரத்தன்மைக்காகவும் பயன்படுத்தப்படுகிறது.  

## இந்திய துணைப் பிரதமர்களின் பட்டியல்
| எண் | துணை பிரதமர் மற்றும் வகித்த பதவிகள் | படம் | பதவிக்காலம் | கூட்டணி ஆதரவு கட்சிகள் | பிரதமர் |  |
| --- | --- | --- | --- | --- | --- | --- |
| 1 | வல்லபாய் பட்டேல்
(உள்துறை அமைச்சகம்) | 15 ஆகஸ்ட் 1947 | 15 டிசம்பர் 1950 | இந்திய தேசிய காங்கிரசு | ஜவஹர்லால் நேரு |  |
| 2 | மொரார்ஜி தேசாய்
(நிதி அமைச்சகம்) | 24 ஜனவரி 1967 | 6 டிசம்பர் 1969 | இந்திரா காந்தி |  |  |
| 3 | சரண் சிங்
(நிதி அமைச்சகம்) | 24 ஜனவரி 1979 | 28 ஜீலை 1979 | ஜனதா கட்சி | மொரார்ஜி தேசாய் |  |
| 4 | ஜெகசீவன்ராம்
(**பாதுகாப்புத் துறை அமைச்சகம்**) | ]] | 24 மார்ச் 1977 | 28 ஜீலை 1979 |  |  |
| 5 | யஷ்வந்த்ராவ் சவான்
(உள்துறை அமைச்சகம்) | 28 ஜீலை 1979 | 14 ஜனவரி 1980 | மதச்சார்பற்ற ஜனதா கட்சி | சரண் சிங் |  |
| 6 | சவுத்ரி தேவி லால் (விவசாய அமைச்சகம்) | 2 டிசம்பர் 1989 | 1 ஆகஸ்டு 1990 | ஜனதா தளம் (தேசிய முன்னணி) | வி. பி. சிங் |  |
| 10 நவம்பர் 1990 | 21 ஜீன் 1991 | சமாஜ்வாடி ஜனதா கட்சி | சந்திரசேகர் |  |  |  |
| 7 | லால் கிருஷ்ண அத்வானி
(உள்துறை அமைச்சகம்) | 29 ஜீன் 2002 | 22 மே 2004 | பாரதிய ஜனதா கட்சி
<small>(தேசிய ஜனநாயகக் கூட்டணி)</small> | அடல் பிகாரி வாச்பாய் | } |

## வாழும் முன்னாள் துணைப் பிரதமர்கள்
, இந்தியாவின் முன்னாள் துணைப் பிரதமர் ஒருவர் வாழுகின்றார்.
# வலைவாசல்:கணினியியல்/சிறப்புக் கட்டுரை

### கணினி மென்பொருள்

**கணினி மென்பொருள்** அல்லது **மென்பொருள்** என்பது கணிப்பொறி நிரல்கள் மற்றும் கணிப்பொறிகளால் படிக்கவும் எழுதப்படவும் முடிகின்ற மற்றும் பிற வகைப்பட்ட தகவல் போன்ற டிஜிட்டல் முறையில் சேமிக்கப்படும் *தரவு* என்று முதன்மையாகப் பயன்படுத்தப்படுகின்ற பொதுவான ஒரு சொல்லாகும். இன்று இந்தச் சொல் திரைப்படச் சுருள், நாடாக்கள் மற்றும் பதிவுப்பொருட்கள் போன்று வழக்கமாக கணிப்பொறியோடு தொடர்புகொண்டிராத தரவையும் உள்ளடக்கியிருக்கிறது.. இந்த சொற்பதம் *வன்பொருள்* (அதாவது உடலியல் *சாதனங்கள்*) என்ற பழைய சொல்லுக்கு முரணாக இருக்கும் விதத்தில் உருவாக்கப்பட்டிருக்கிறது; வன்பொருள் என்பதற்கு முரணாக மென்பொருள் என்பது கண்ணுக்குப் புலப்படாதது, அதாவது "தொட இயலாதது" என்பதைக் குறிக்கிறது. மென்பொருள் என்பதும் சிலசமயங்களில் மிகவும் குறுகலான பொருளிலேயே, அதாவது பயன்பாட்டு மென்பொருட்கள் என்பதாக மட்டுமே பயன்படுத்தப்படுகிறது.  
<div> ** மேலும் கூடுதல் தகவல்களுக்கு ...** </div>  

### கணினி வன்பொருள்

ஒரு தனிப்பட்ட கணினி, கணினி வன்பொருள் களின் பல்வேறு இருப்புக் கூறுகளால் ஆனது, அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.  

<div> ** மேலும் கூடுதல் தகவல்களுக்கு ...** </div>
# வலைவாசல்:கணினியியல்/சிறப்புக் கட்டுரை/1

### கணினி மென்பொருள்

**கணினி மென்பொருள்** அல்லது **மென்பொருள்** என்பது கணிப்பொறி நிரல்கள் மற்றும் கணிப்பொறிகளால் படிக்கவும் எழுதப்படவும் முடிகின்ற மற்றும் பிற வகைப்பட்ட தகவல் போன்ற டிஜிட்டல் முறையில் சேமிக்கப்படும் *தரவு* என்று முதன்மையாகப் பயன்படுத்தப்படுகின்ற பொதுவான ஒரு சொல்லாகும். இன்று இந்தச் சொல் திரைப்படச் சுருள், நாடாக்கள் மற்றும் பதிவுப்பொருட்கள் போன்று வழக்கமாக கணிப்பொறியோடு தொடர்புகொண்டிராத தரவையும் உள்ளடக்கியிருக்கிறது.. இந்த சொற்பதம் *வன்பொருள்* (அதாவது உடலியல் *சாதனங்கள்*) என்ற பழைய சொல்லுக்கு முரணாக இருக்கும் விதத்தில் உருவாக்கப்பட்டிருக்கிறது; வன்பொருள் என்பதற்கு முரணாக மென்பொருள் என்பது கண்ணுக்குப் புலப்படாதது, அதாவது "தொட இயலாதது" என்பதைக் குறிக்கிறது. மென்பொருள் என்பதும் சிலசமயங்களில் மிகவும் குறுகலான பொருளிலேயே, அதாவது பயன்பாட்டு மென்பொருட்கள் என்பதாக மட்டுமே பயன்படுத்தப்படுகிறது.  
<div> ** மேலும் கூடுதல் தகவல்களுக்கு ...** </div>  

### கணினி வன்பொருள்

ஒரு தனிப்பட்ட கணினி, கணினி வன்பொருள் களின் பல்வேறு இருப்புக் கூறுகளால் ஆனது, அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.  

<div> ** மேலும் கூடுதல் தகவல்களுக்கு ...** </div>
# வலைவாசல்:கணினியியல்/Selected article

### கணினி மென்பொருள்

**கணினி மென்பொருள்** அல்லது **மென்பொருள்** என்பது கணிப்பொறி நிரல்கள் மற்றும் கணிப்பொறிகளால் படிக்கவும் எழுதப்படவும் முடிகின்ற மற்றும் பிற வகைப்பட்ட தகவல் போன்ற டிஜிட்டல் முறையில் சேமிக்கப்படும் *தரவு* என்று முதன்மையாகப் பயன்படுத்தப்படுகின்ற பொதுவான ஒரு சொல்லாகும். இன்று இந்தச் சொல் திரைப்படச் சுருள், நாடாக்கள் மற்றும் பதிவுப்பொருட்கள் போன்று வழக்கமாக கணிப்பொறியோடு தொடர்புகொண்டிராத தரவையும் உள்ளடக்கியிருக்கிறது.. இந்த சொற்பதம் *வன்பொருள்* (அதாவது உடலியல் *சாதனங்கள்*) என்ற பழைய சொல்லுக்கு முரணாக இருக்கும் விதத்தில் உருவாக்கப்பட்டிருக்கிறது; வன்பொருள் என்பதற்கு முரணாக மென்பொருள் என்பது கண்ணுக்குப் புலப்படாதது, அதாவது "தொட இயலாதது" என்பதைக் குறிக்கிறது. மென்பொருள் என்பதும் சிலசமயங்களில் மிகவும் குறுகலான பொருளிலேயே, அதாவது பயன்பாட்டு மென்பொருட்கள் என்பதாக மட்டுமே பயன்படுத்தப்படுகிறது.  
<div> ** மேலும் கூடுதல் தகவல்களுக்கு ...** </div>  

### கணினி வன்பொருள்

ஒரு தனிப்பட்ட கணினி, கணினி வன்பொருள் களின் பல்வேறு இருப்புக் கூறுகளால் ஆனது, அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.  

<div> ** மேலும் கூடுதல் தகவல்களுக்கு ...** </div>
# மூவர் கோயில், கொடும்பாளூர்


சங்க காலத்திலிருந்து புகழ்பெற்று விளங்கும் கொடும்பாளூர் என்ற ஊரில் அமைந்துள்ளது மூவர் கோயில்.  

## அமைவிடம்
திருச்சியிலிருந்து மதுரை செல்லும் வழியில் விராலிமலையை அடுத்து, புதுக்கோட்டையிலிருந்து 36 கி.மீ. தொலைவிலும், திருச்சியிலிருந்து 42 கி.மீ. தொலைவிலும், கொடும்பாளூர் அமைந்துள்ளது. புதுக்கோட்டை மாவட்டத்தில் உள்ள இவ்வூர் கொடும்பை நகர் என்று அழைக்கப்பட்டது.  

## வரலாறு
கொடும்பாளூரை ஆண்ட வேளிர் குல அரசனான பூதிவிக்கிரமகேசரி என்பவனால் மூவர் கோயில் கட்டப்பட்டது. பூதிவிக்கிரமகேசரிக்கு மூவர் கோயிலில் நடுக்கோயிலைத் தன் பெயராலும் மற்ற இரு கோயில்களைத் தன் தேவியரான அனுபமா, கற்றளி என்ற இருவரின் பெயராலும் எடுத்ததை நடுக்கோயிலின் சுவரில் காணப்படுகின்ற அம்மன்னனின் கல்வெட்டு மூலமாக அறியமுடிகிறது. இந்த மூன்று கோயில்களில் நடுவில் உள்ள கோயில் மட்டும் சிவலிங்கம் உள்ளது. பேரழகோடு காணப்படும் இருகோயில்களின் விமானங்களிலும் அழகான சிற்பங்கள் காணப்பெறுகின்றன. துவாரபாலகர், நந்திஸ்வரர் என ஆகம விதிப்படி அமைக்கப்பட்டுள்ளது. மகா மண்டபத்தை அடுத்து நந்தி மண்டபம், பலிபீடம் அமைந்து இருந்ததற்கான சுவடுகள் மட்டுமே எஞ்சியுள்ளன. பிரகாரச் சுற்றில் பரிவார தேவதைகளுக்காகக் கட்டப்பட்டிருந்த பதினைந்து சந்நிதிகளும் அஸ்திவாரங்கள் மட்டுமே இன்று நம் கண்ணால் காணக் கூடியவை. வடகிழக்கு ஈசான மூலையில் வட்ட வடிவில் நேர்த்தியாக அமைந்த படிக்கிணறு அமைந்துள்ளது. இக்கோயிலைச் சுற்றி பெரிய திருமதில் இருந்தற்கான தடயம் மட்டுமே எஞ்சியுள்ளது.  

### கருவறை, விமானம்
மூலவர் விமானத்தின் கற்கள் ஒன்றின் மீது ஒன்றாக அழகாக அடுக்கி வைக்கப்பட்டுள்ளது. ஒரு கல்லின்மீது மற்றொரு கல்லை அடுக்கி அந்த பாரத்தைக் கொண்டு விமான உட்பகுதி கூம்பு போல காணப்படுகிறது. வெளியிலிருந்து பாரக்கும்போது இறுக்கமாகக் கட்டப்பட்டது. விமானத்தின் உச்சிப்பகுதி திருமந்திரக்கல்லினால் மூடப்பட்டுள்ளது. மாடங்களுக்கு மேல் உள்ள பூத கணங்கள், மகர தோரணங்கள், கூடுகள் ஆகியவை சோழர் காலச் சிற்பிகளால் வடிவமைக்கப்பட்டவையாகும்.  

## சுவடழிந்த கோயில்
இக்கோயிலுக்கு சற்று கிழக்கே ஐந்தலை என்று ஐந்து கோயில்கள் இருந்துள்ளன. இவை அழிந்து தற்போது அடித்தளம் மட்டுமே காணப்படுகிறது.  

## புகைப்படங்கள்
# வலைவாசல்:கணினியியல்/நீங்களும் பங்களிக்கலாம்


- கணினியியல் தொடர்பான புதிய கட்டுரைகளை உருவாக்கலாம்.
- கணினியியல் தொடர்பான குறுங்கட்டுரைகளை விரிவுபடுத்தலாம்.
- கணினியியல் தொடர்பான கட்டுரைகளை மேம்படுத்தி உதவலாம்.
- கணினியியல் தொடர்பான படிமங்களை பதிவேற்றலாம்.
- கணினியியல் தொடர்பான பகுப்புகளை ஒழுங்கமைத்து சீர்படுத்தலாம்.
- கணினியியல் தேவைப்படும் கட்டுரைகள் பகுதியில் கோரப்பட்டுள்ள கட்டுரைகளை உருவாக்கலாம்.

<noinclude>  

</noinclude>
# முசுகுந்தேஸ்வரர் கோயில், கொடும்பாளூர்

சங்க காலத்திலிருந்து புகழ்பெற்று விளங்கும் கொடும்பாளூரில் (தற்போதைய புதுக்கோட்டை மாவட்டம்) மூவர் கோவிலுக்கு சற்று தொலைவே மேற்கே கண்மாய்க் கரையில் அமைந்துள்ளது.  

## அமைவிடம்
இக்கோயில் இடங்கழி நாயனார் கோயிலிலிருந்து வடக்கில் செல்லும் வழியில் அமைந்துள்ளது.  

## அடியார் தொண்டு
இடங்கழி நாயனார் பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.  

## வரலாறு
இக்கோவிலின் எழுந்தருளியுள்ள இறைவனின் நாமம் முதுகுன்றம் உடையார் என்பதாகும். இக்கோவிலை மகிமலாய இருக்கவேள் என்கிற பராந்தக குஞ்சரமல்லன் எனும் சிற்றரசன் கி பி 921 ஆம் ஆண்டு கட்டினான். எனவே இந்தகோவிலும் தஞ்சை பெரிய கோவிலைப் போல 1000 ஆண்டு பழமையான வரலாறு கொண்ட கோவிலாகும். இக்கோவில் முழுக்க சோழர் கால கட்டிக்கலையே பின்பற்றப்பட்டுள்ளது.  

## நடை திறந்திருக்கும் நேரம்
இக்கோயில் காலை 10.00 மணி முதல் 11.00 மணி வரை வழிபாட்டிற்காகத் திறந்துவைக்கப்பட்டிருக்கும்.
# வலைவாசல்:கணினியியல்/விக்கி நூல்கள்


விக்கிமீடியாவின் ஒரு திட்டமான விக்கி நூல்களில் **கணினியியலும் பொறியியலும்** பகுதியில் இந்நூல்கள் உள்ளன.  

**கணினியியல்**  

- நிரலாக்கம்_அறிமுகம்
- பொருள் நோக்கு நிரலாக்கம்
- எக்சு.எம்.எல் நுட்பங்கள்
- யாவாக்கிறிட்டு
- யுனிக்ஸ் கையேடு
- சி ஷார்ப்
- விசுவல் பேசிக்
# வெளிக் கருவம்


புவிநடுக்கவியலின்படி (Seismology), புவியின் கருவம் (core) இரண்டு பாகங்களைக் கொண்டது. அவை உட் கருவம் மற்றும் **வெளிக் கருவம்** (*Outer core*) ஆகும். இந்த புவியின் வெளிக் கருவத்தின் அடுக்கு சுமார் 2,266 கி.மீ. (1.408 மைல்) தடித்தது. இது இரும்பு-நிக்கல் உலோகக்கவையினால் ஆனது. மேலும், இது மூடகத்திற்கும் மற்றும் உட் கருவத்திற்கும் இடையில் புவியின் மேற்பரப்பிலிருந்து சுமார் 5,150 கி.மீ. (3,200 மைல்) கீழே அமைந்துள்ளது.  

## பண்புகள்
வெளிக் கருவத்தின் வெப்பநிலை வெளிப்பகுதிகளில் 4400 டிகிரி செல்சியஸ் (8000&nbsp;°F) வரையும், உட் கருவத்தின் அருகே 6100 டிகிரி செல்சியஸ் (11000&nbsp;°F) வரையும் இருக்கிறது. அதை கணினியில் மாதிரி செய்து பார்த்த போது அதன் உயர் வெப்பநிலை காரணமாக, வெளிக்கருவம் மிகக் குறைந்த கூழ்மத்தன்மை உடைய திரவ நிலையில் இருப்பது தெரிய வருகிறது. மேலும், இதனால் தான் இதற்குக் கொந்தளிப்பு தன்மையும் உள்ளது என கருதப்படுகிறது. இந்த இரும்பு-நிக்கல் உலோகக்கலவை கூழ்மத்தன்மை காரணமாக புவி சுழலும் போது வெளிக் கருவமும் சுழல்கிறது. இந்தச் சுழலோட்டம் காரணமாகத்தான் புவியின் காந்தப்புலம் உருவாகிறது என நம்பப்படுகிறது.  
இந்தக் காந்தப்புலத்தின் வலிமை புவியின் வெளிக் கருவத்தில் 25 காஸ் (Gauss) ஆகும். இது புவியின் மேற்பரப்புடன் ஒப்பிடுகையில் 50 மடங்கு அதிகம். உட் கருவத்தில் உள்ள அதே இரும்பு-நிக்கல் உலோகக்கலவை இதிலும் இருந்த போதிலும் இதன் அழுத்தம் உட்கருவத்தின் அதீத அழுத்தத்திற்கு இணையாக இல்லை (அதீத அழுத்ததில் இரும்பு தனது அணு பிணைப்பை விடுவித்து உருக முடியாது). எனவே, வெளிக் கருவம் திரவ நிலையில் உள்ளது. கந்தகம் மற்றும் ஆக்சிசனும் இதில் இருக்கலாம்.  

இதன் வெப்பம் மூடகத்தை நோக்கிச் செல்வதால் உட் கருவம் உறைந்து விரிவடைகிறது. இந்த விரிவடைதல் வருடத்திற்கு 1மி.மீ என கணக்கிடப்பட்டுள்ளது.  

## வாழ்க்கையில் இவை எற்படுத்தும் விளைவு

சூடான இரும்பு அணுக்கள் தொடர்ச்சியாக நகரும் போது காந்தப்புலம் உருவாகிறது. அதே போல, புவியின் அடியில் சூடான இரும்பு (வெளிக் கருவம்) திரவ நிலையில் சுழல்வதால் புவியின் காந்தப்புலம் உருவாகிறது. இந்த புவியின் காந்தப்புலம் இல்லையென்றால் நாம் சூரியனின் காஸ்மிக் கதிர்களால் பெரும் பாதிப்புக்கு உள்ளாவோம்.
# பார்காத்


**பார்காட்** (Barghat) நகரம் இந்தியாவின் மத்தியப் பிரதேசம் மாநிலத்தில் சியோனி மாவட்டத்தில் அமைந்துள்ளது.  
## அமைவிடம்
இந்நகரின் அமைவிடம் ஆகும். இந்நகர் கடல் மட்டத்திலிருந்து 537 மீட்டர்கள் உயரத்தில் அமைந்துள்ளது.  
## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 10,425 ஆகும். இதில் ஆண்கள் 51% பேரும், பெண்கள் 49% பேரும் அடங்குவர். இந்நகர மக்களின் கல்வியறிவு 73% ஆகும். மொத்த மக்கட் தொகையில் 13% பேர் ஆறு வயதிற்கும் குறைவான வயதுடையவர்கள்.
# உலோகக் கூரை



**உலோகக் கூரை** (*metal roof*) என்பது, உலோகத் தகடு, உலோக ஓடுகள் போன்றவற்றினாலான கூரையைக் குறிக்கும். முற்காலத்தில் செப்பு, ஈயம் போன்ற உலோகங்கள் கூரைகளுக்குக் கூடுதலாகப் பயன்பட்டன. தற்காலத்தில் எஃகு, நாகம்பூசிய இரும்பு, அலுமினியம் போன்ற உலோகங்கள் பெருமளவில் பயன்படுகின்றன. கூரைகளுக்கான உலோகத் தகடுகள் தட்டையானவையாக அல்லது நெளிதகடுகளாக இருக்கும். விறைப்பாக இருக்காது என்பதால், பெரிய தட்டையான தகடுகளைக் கூரைச் சட்டகத்தில் நேரடியாகத் தாங்க முடியாது. சட்டகத்தில் மரப் பலகைகளைத் தாங்க வைத்து அதன் மேல் உலோகத் தகடுகளைப் பொருத்துவர். தற்காலத்தில் பெரும்பாலும் நெளிதகடுகளாக இருப்பது வழக்கம். இத்தகடுகள் தொய்வடையாமல் சட்டகங்களின்மீது நேரடியாகவே பொருத்த முடியும். நெளிவுகள் உலோகத் தகட்டுக்கு விறைப்புத் தன்மையைக் கொடுக்கின்றன.  

உலோகத் தகடுகள் கூடிய வெப்பம் கடத்துதிறன் கொண்டவை என்பதுடன், விரைவில் சூடாகவும் கூடியன ஆதலால், கடத்தல் மூலமாகவும், கதிர்வீச்சினாலும் பெருமளவு வெளிவெப்ப்ம் உள்ளே நுழைகின்றது. வெப்பக் காப்புப் பொருட்களை உலோகத் தகடுகளுக்குக் கீழே பொருத்துவதன் மூலம் உள்ளே நுழையக் கூடிய வெப்பத்தைப் பெருமளவு குறைக்க முடியும்.
# பேதுல்


**பேதுல்** (Betul) நகரம் இந்தியாவின் மத்தியப் பிரதேசம் மாநிலத்தில் உள்ள பேதுல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் *போபால் கோட்டத்திற்கு* உட்பட்டது.  

## அமைவிடம்
பேதுல் நகரம் மத்தியப் பிரதேசத்தின் தெற்கில், மகாராட்டிரா மாநிலத்தின் எல்லையில், போபால் - நாக்பூர் நகரங்களுக்கு இடையே அமைந்துள்ளது. இந்நகரின் அமைவிடம் . ஆகும். இந்நகரானது கடல் மட்டத்திலிருந்து 658 மீட்டர்கள் உயரத்தில் அமைந்துள்ளது.  
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி 34 வார்டுகளும், 22398 குடியிருப்புகளும் கொண்ட பேதுல் நகராட்சியின் மொத்த மக்கட்தொகை 1,03,330 ஆகும்.இதில் ஆண்கள் 52823 பேரும் பெண்கள் 50507 பேரும் அடங்குவர். இந்நகர மக்களின் கல்வியறிவு 76%. மொத்த மக்கட்தொகையில் 6 வயதிற்குட்பட்டவர்கள் 11,185 ( 10.82%). பாலின விகிதம் 1000 ஆண்களுக்கு 956 பெண்கள் வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 12.21% மற்றும் 9.29% ஆக உள்ளனர்.இதன் மக்கள் தொகையில் இந்துக்கள் 84.56%, இசுலாமியர்கள, 12.24%, சமணர்கள் 1.24%, பௌத்தர்கள் 0.88%, சீக்கியர்கள் 0.33 %, கிறித்தவர்கள் 0.69% மற்றும் பிறர் 0.06% ஆக உள்ளனர்.  

## பேதுல் தொடருந்து நிலையம்
சென்னை, பெங்களூர், புனே மற்றும் ஐதராபாத்திலிருந்து வடக்கே தில்லி, லக்னோ, ஜம்முதாவி, வாரணாசி செல்லும் அனைத்து தொடருந்துகளும் பேதுல் நகரத்தில் நின்று செல்கிறது.
# குருகு (குன்றம்)

**குருகு பெயர்க் குன்றம்** என்பது கௌஞ்சமலை. ‘நாவலந் தண்பொழில்’ என்னும் தமிழகத்துக்கும், வடபொழில் எனப்பட்ட வட-இந்தியாவுக்கும் இடையில் இந்த மலை இது. **கௌஞ்சம்** என்றும், **கிரவுஞ்சம்** என்றும் வடசொல்லால் வழங்கப்படும் பறவை **குருகு** என்னும் தமிழ்ச்சொல்லால் குறிக்கப்படும்.  

இதனை முருகப்பெருமான் உடைத்தான் என்னும் செய்தி புராணக் கதைகளில் வருகிறது.  

## அடிக்குறிப்பு
# அகிலத்துக்கு வணக்கம் (நிரல்)


**அகிலத்துக்கு வணக்கம் நிரல்** என்னும் நிரல் "அகிலத்துக்கு வணக்கம்" என்ற தொடரை வெளியிடும் ஓரு கணிணி நிரலாகும். இது நிரலாக்க மொழிகளில் எழுதக்கூடிய சிறிய, எளிய நிரல் ஆகும். புதிதாக ஒரு நிரல் மொழியை கற்கும் போது முதலில் எழுதப்படும் நிரலாக இதுவே உள்ளது  

## நோக்கம்
1. "அகிலத்துக்கு வணக்கம் நிரல்" அனைவரும் எளிதாக கற்றுக்கொள்ளக் கூடியதாக இருப்பதனால்.
1. ஓருவருக்கு எந்தவொரு நிரலாக்க மொழியையும் எளிதாக அறிமுகப்படுத்துவதற்காக.
1. ஓரு நிரலாக்க மொழியினை நன்னிலை சோதனை (sanity test) செய்து இருமமாக்கி, மென்பொருள் உருவாக்க சூழ்நிலை போன்றவற்றை சரி பார்த்துக்கொள்ள உதவுகிறது.

## தமிழ் நிரல்மொழியில்
எழில் தமிழ் நிரலாக்க மொழியில் எடுத்துக்காட்டு  
<syntaxhighlight lang="python">  
1. எழில் தமிழ் நிரலாக்க மொழி உதாரணம்

பதிப்பி "அகிலத்துக்கு வணக்கம்!"  
பதிப்பி "******* வருகைக்கு நன்றி! *******"  
</syntaxhighlight>  

### சி++ நிரல்மொழியில்
<source lang="cpp">  

1. include <iostream>

int main  
{  
std::cout << "Hello, world!\n";  
}  
</source>  

### சி ஷார்ப் ( c# ) நிரல் மொழியில் அகிலத்திற்கு வணக்கம் நிரல்
<syntaxhighlight lang="c#">  
class HelloWorld {  
static void Main {  
System.Console.WriteLine("Hello World");  
}  
}  
</syntaxhighlight>  

## **வரலாறு**
முதலில் ஆம் ஆண்டு பெல் ஆய்வுகூடத்தில் 'ப்ரியன் கேர்நிகான்' அவர்களின் 'சி' பயிற்றுவிப்பின் போது "ஹலோ, வேர்ல்ட்" அறிமுகப்படுத்தப்பட்டது.
# இந்திய அரசுத் துறைகளின் பட்டியல்


இது **இந்திய அரசுத் துறைகளின் பட்டியல்** ஆகும்.  

## முன்னுரை
இந்தியாவைப் பொருத்தமட்டில் எந்த ஓரு துறையும் அமைச்சகத்தின் கீழ் வருகின்றன.  

## பிரதம மந்திரி அலுவலகம்
- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
- தேசிய பாதுகாப்பு மன்றம் (National Security Council)
  - மூலோபாய கொள்கை குழு (Strategic Policy Group)
- வர்த்தக மற்றும் பொருளாதார உறவுகளை குழு (Trade and Economic Relations Committee)
- பொருளாதார ஆலோசனை மன்றம் (Economic Advisory Council)

## உள்துறை அமைச்சகம் (இந்தியா)
- இந்தியத் துணை இராணுவப் படைகள்
- தேசிய புலனாய்வு முகமை-என் ஐ ஏ
- ஜம்மு & காஷ்மீர் அலுவல்கள் திணைக்களம்
- ஆட்சி மொழி திணைக்களம்

## நிதி அமைச்சகம்
- பொருளாதார விவகாரங்கள் துறை (Department of Economic Affairs)
- செலவு துறை (Department of Expenditure)
- வருவாய்த் துறை (Department of Revenue)
- நிதிச் சேவைகள் துறை (Department of Financial Services)
- பங்கு விற்பனைத் துறை (Department of Disinvestment)

## இந்திய வேளாண் அமைச்சகம்
- தேசிய பால்பண்ணை மேம்பாட்டு வாரியம் (NDDB)
- தேசிய ஒருங்கிணைந்த பூச்சி மேலாண்மை மையம் (National Centre for Integrated Pest Management)
- தேசிய தோட்டக்கலை வாரியம் (National Horticulture Board (NHB))
- தேசிய எண்ணெய் வித்துக்கள் மற்றும் காய்கறி எண்ணெய்கள் அபிவிருத்தி சபை (National Oilseeds and Vegetable Oils Development Board)
## நீர் வள அமைச்சகம்
- நீர் வள அமைச்சகம் (இந்தியா)

## இரசாயனங்கள் மற்றும் உரங்கள் அமைச்சகம்
- மருந்தியல் திணைக்களம்
  - வங்காள ரசாயன பொருட்கள் மற்றும் மருந்துப்பொருட்கள் நிறுவனம்
- உரத்தொழிற்சாலைகள்
## பழங்குடியினர் அமைச்சகம்

## இந்திய வெளியுறவுத் துறை அமைச்சகம்
வெளிநாட்டு சேவை நிறுவனம்  

## இந்தியமனிதவள மேம்பாட்டு அமைச்சகம்

## இந்திய நிலக்கரி அமைச்சகம்
- இந்தியா நிலக்கரி நிறுவனம்
- நெய்வேலி பழுப்பு நிலக்கரி நிறுவனம்

## சிறுபான்மையினர் நலத்துறை அமைச்சகம் (இந்தியா)
  - மத்திய வக்பு வாரியம் (இந்தியா) (CWC)
  - சிறுபான்மையினருக்கான தேசிய ஆணையம் (இந்தியா) (NCM)
  - சிறுபான்மை மொழிகளுக்கான ஆணையாளர்

- சுயநிதி அமைப்பு
  - மௌலான ஆசாத் அறக்கட்டளை

- பொதுத்துறை மற்றும் கூட்டுத்துறை நிறுவனங்கள்
  - தேசிய சிறுபான்மையின மக்களின் வளர்ச்சி மற்றும் நிதிக் கழகம் (NMDFC)
## நுகர்வோர் நலன், உணவு மற்றும் பொது விநியோக அமைச்சகம்
### இதன் கீழுள்ள நிறுவனங்கள்
1. இந்திய உணவுக் கழகம் (Food Corporation of India)
1. மத்திய சேமிப்புக் கழகம் (Central Warehousing Corporation)

## பாதுகாப்புத் துறை அமைச்சகம்
## ஊரக வளர்ச்சி அமைச்சகம்

## இந்திய புதிய மறு சுழற்சி அமைச்சகம்
## எரிவாயு மற்றும் பெட்ரோலிய அமைச்சகம்
## இந்திய வெளிநாடு வாழ் இந்தியர் நலன் அமைச்சகம்
## இந்திய விமானப் போக்குவரத்து அமைச்சகம்
# தேசிய பாதுகாப்பு மன்றம் (இந்தியா)


**தேசியப் பாதுகாப்பு மன்றம்** (National Security Council) இந்திய நாட்டின் அரசியல், பொருளாதாரம், எரிசக்தி மற்றும் உத்திப்பூர்வமான பாதுகாப்பு குறித்த விடயங்களை நிர்வகிக்கும் உச்ச நிறுவனம் ஆகும். முதன் முதலில் அடல் பிஹாரி வாஜ்பாய் அரசாங்கத்தால் 19 நவம்பர் 1998 அன்று நிறுவப்பட்டது. இது இந்தியப் பிரதமரின் அலுவலகத்தின்கீழ் செயல்படுகிறது. இது தேசியப் பாதுகாப்பு ஆலோசகர் தலைமையில் செயல்படுகிறது. இதன் முதல் தேசிய பாதுகாப்பு ஆலோசகராக பிரிஜேஷ் மிஸ்ரா நியமிக்கப்பட்டார். இதன் தற்போதைய தலைவர் அஜித் தோவல் ஆவார்.  

## கட்டமைப்பு
தேசியப் பாதுகாப்பு மன்றம் மூன்று அடுக்குகள் கொண்டது. அவைகள் மூலோபாயக் கொள்கை வகுக்கும் வகுக்கும் குழு, தேசிய பாதுகாப்பு ஆலோசகர் குழு மற்றும் செயலகம் ஆகும்.  

### மூலோபாயக் கொள்கைக் குழு
தேசியப் பாதுகாப்பு ஆலோசகரான அஜித் தோவல் தலைமையில் இக்குழுவில் கீழ்கண்டவர்கள் அங்கம் வகிப்பர்:  
- நிதி ஆயோக்கின் துணைத் தலைவர்
- இந்திய அமைச்சரவைச் செயலாளர்
- முப்படைகளின் தலைவர்
- தரைப்படைத் தலைவர்
- கடற்படைத் தலைவர்
- வான்படைத் தலைவர்
- ரிசர்வ் வங்கி ஆளுநர்
- வெளியுறவுச் செயலாளர்
- பாதுகாப்புச் செயலாளர்
- உள்துறை செயலாளர்
- நிதித்துறை செயலாளர்
- செயலாளர், ஆராய்ச்சி மற்றும் பகுப்பாய்வு அமைப்பு
- இயக்குநர், இந்திய உளவுத்துறை
- தலைமை இயக்குநர், இராணுவப் பாதுகாப்பு புலனாய்வு முகமை
- தலைவர், மத்திய நேரடி வரிகள் வாரியம்
- செயலாளர், படைக்கலங்கள் உற்பத்தித் துறை
- பாதுகாப்பு அமைச்சரின் அறிவியல் ஆலோசகர்
- தலைவர், பாதுகாப்பு ஆராய்ச்சி மற்றும் வளர்ச்சி அமைப்பு
- செயலாளர், அணுசக்தித் துறை
- செயலாளர், இந்திய விண்வெளி ஆய்வு மையம்

### தேசியப் பாதுகாப்பு ஆலோசகர் குழு
2025 பகல்காம் தீவிரவாத தாக்குதலுக்குப் பிறகு 1 மே 2025 நடைபெற்ற அமைச்சரவைக் குழுவின் பரிந்துரையின்படி, தேசியப் பாதுகாப்பு ஆலோசகர் குழு திருத்தி அமைக்கப்பட்டது.  
ஆராய்ச்சி மற்றும் பகுப்பாய்வு அமைப்பின் முன்னாள் தலைவர் *அலோக் ஜோஷி* தலைமையில் 7 பேர் கொண்ட குழு அமைக்கப்பட்டது.  

### இராணுவ அதிகாரிகள்
- ஏர் மார்ஷல் பி. எம். சின்கா (மேற்கு மண்டல வான் படை முன்னாள் கமாண்டர்)
- லெப். ஜெனரல் ஏ. கே. சிங் (தென் மண்டல தரைப்படை முன்னாள் தலைவர்
- ரியர் அட்மிரல் மோண்டி கண்ணா (இந்தியக் கடற்படை)
### காவல்துறை அதிகாரிகள்
- இராஜீவ் ரஞ்சன் வர்மா (இகாப) - (பணி ஓய்வு)
- மன்மோகன் சிங் (இகாப) -(பணி ஓய்வு)
### வெளிநாட்டு தூதுவர்கள்
- பி. வெங்கடேஷ் வர்மா (இவெப - (பணி ஓய்வு)

### கூட்டுப் புலனாய்வுக் குழு
இந்திய அரசின் கூட்டுப் புலனாய்வுக் குழுவானது இந்திய உளவுத்துறை, ஆராய்ச்சி மற்றும் பகுப்பாய்வு அமைப்பு, இராணுவப் புலனாய்வு இயக்குநரகம், இந்தியக் கடற்படை புலனாய்வு இயக்குநரகம் மற்றும் இந்திய வான்படை புலனாய்வு இயக்குநரகம் ஆகியவைகளிடமிருந்து வரும் முக்கியமான உளவு மற்றும் புலனாய்வுத் தரவுகளை பரிசீலித்து தேசியப் பாதுகாப்பு மன்றத்தில் சேர்க்கிறது. கூட்டுப் புலனாய்வுக் குழுவின் செயலகம் நடுவண் தலைமைச் செயலகத்தில் செயல்படுகிறது.  

## உசாத்துனைகள்
# பிரிஜேஷ் மிஸ்ரா


பிரஜேஷ் சந்திர மிஸ்ரா (29 செப்டம்பர் 1928 - 2012 செப்டம்பர் 28) சிறந்த 1998 முதல் 2004 வரை இந்திய பிரதமர் அடல் பிஹாரி வாஜ்பாயின் முதன்மை செயலர் மற்றும் தேசிய பாதுகாப்பு ஆலோசகராக பணியாற்றியுள்ளார். இவர் ஒரு இந்திய தூதர் மற்றும் அரசியல்வாதியும் ஆவார். இவரது தந்தை துவராகா பிரசாத் மிஸ்ரா, மத்திய பிரதேசத்தின் முன்னாள் முதல் அமைச்சராவார்.
# தேசிய பாதுகாப்பு ஆலோசகர் (இந்தியா)


**தேசிய பாதுகாப்பு ஆலோசகர்** (*National Security Advisor*-NSA) இந்திய தேசிய பாதுகாப்பு சபையின் (NSC) தலைமை நிர்வாகியும் மற்றும் தேசிய மற்றும் சர்வதேச பாதுகாப்பு தொடர்பான இந்தியப் பிரதமரின் முதன்மை ஆலோசகரும் ஆவார். உளவுத்துறை, ஆராய்ச்சி மற்றும் பகுப்பாய்வு அமைப்பு மற்றும் இந்திய புலனாய்வு பிரிவுகள் நேரிடையாகப் பிரதமரிடம் அல்லாமல் தேசிய பாதுகாப்பு ஆலோசகரின் கீழ் வேலை செய்கின்றன.  

## தேசிய பாதுகாப்பு ஆலோசகர்களின் பட்டியல்

| *தற்போது பதவி வகிப்பவர்*  

## இதனையும் காண்க
- இந்தியப் புலனாய்வு அமைப்புகளின் பட்டியல்
# அம்லாய்


**அம்லாய்** (Amlai) நகரம் இந்தியாவின் ஷாதோல் மாவட்டத்தில் அமைந்துள்ளது. இது மத்தியப் பிரதேசம் மாநிலத்தில் அமைந்துள்ள நகராகும்.  

## அமைவிடம்
இந்நகரின் அமைவிடம் ஆகும்.  
## மக்கள்தொகை
2001-ஆம் ஆண்டின் மக்கள்தொகைக் கணக்கெடுப்பின்படி இந்நகரின் மொத்த மக்கள்தொகை 30,292 பேர் ஆகும். இதில் ஆண்கள் 53% பேரும் பெண்கள் 47% பேரும் ஆவர். இந்நகரத்தின் கல்வியறிவு 65% ஆகும். இந்நகர மக்கள்தொகையில் 15% பேர் ஆறு வயதிற்குட்பட்ட குழந்தைகள்.  

## தொழிற்சாலைகள்
இந்நகரில் காகிதத் தொழிற்சாலைகள், சணல் தொழிற்சாலைகள், நிலக்கரிச் சுரங்கங்கள் என்பன அமைந்துள்ளன.
# ஷட்டோல் மாவட்டம்


**சாதோல் மாவட்டம்** (Shahdol District) இந்தியாவின் மத்தியப் பிரதேசம் மாநிலத்தில் அமைந்துள்ளது. ஷாதோல் நகரம் இம்மாவட்டத்தின் தலைநகரம் ஆகும். இது ஒரு கோட்டமும் ஆகும்.  

## அமைவிடம்
இம்மாவட்டத்தின் அமைவிடம் ஆகும். இம்மாவட்டத்தின் மொத்தப் பரப்பளவு 5,71 கிமீ<sup>2</sup> ஆகும்.  

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின்,  
- மொத்த மக்கட்தொகை 10,64,989
- மக்கள் அடத்தி சதுர கிலோமீட்டருக்கு 172
- மக்கட்தொகை பெருக்கம் (2001-2011) 17.27%
- ஆண் பெண் விகிதம், 1000 ஆண்களுக்கு 968 பெண்கள்
- கல்வியறிவு 68.36.
## இதனையும் காண்க
- மத்தியப் பிரதேச மாவட்டப் பட்டியல்
# ஷடோல்



**சாதோல்** (Shahdol) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது ஷாதோல் மாவட்டத்தின் தலைநகரும் ஆகும். இந்நகரானது மத்தியப் பிரதேசத்தின் கோட்டங்களுள் ஒன்று.  
## அமைவிடம்
இந்நகரின் அமைவிடம் ஆகும். இந்நகரம் கடல் மட்டத்திலிருந்து 464 மீட்டர்கள் உயரத்தில் அமைந்துள்ளது.  
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 1,00,565 ஆகும். இதில் ஆண்கள் 51% பேரும் பெண்கள் 49% பேரும் அடங்குவர். இந்நகரின் கல்வியறிவு 80% ஆகும். இந்நகர மக்கட்தொகையில் 12% பேர் ஆறு வயதிற்குட்பட்டவர்கள்.
# உமரியா


**உமாரியா** (Umaria) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது உமாரியா மாவட்டத்தின் தலைநகரும் ஆகும். இந்நகரானது மத்தியப் பிரதேசத்தின் கோட்டங்களுள் ஒன்று.  

## அமைவிடம்
இந்நகரம் கடல் மட்டத்திலிருந்து 538 மீட்டர்கள் உயரத்தில் அமைந்துள்ளது.  

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 26,837 ஆகும். இதில் ஆண்கள் 53% பேரும் பெண்கள் 47% பேரும் அடங்குவர். இந்நகரின் கல்வியறிவு 69% ஆகும். இந்நகர மக்கட்தொகையில் 14% பேர் ஆறு வயதிற்குட்பட்டவர்கள்.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)


**புனித அன்னை மரியா சீரோ-மலபார் மறைமாவட்டப் பெருங்கோவில்** (*St. Mary's Syro-Malabar Catholic Cathedral Basilica*) என்பது இந்தியாவின் கேரள மாநிலத்தில் எர்ணாகுளம் நகரில் அமைந்துள்ள வரலாற்றுச் சிறப்பு மிக்க ஒரு கத்தோலிக்க கோவில் ஆகும். இது சீரோ-மலபார் வழிபாட்டு முறையைச் சார்ந்தது.  

இக்கோவில் 1112இல் நிறுவப்பட்டது. இது "துறைமுகங்களின் அன்னை மரியா"வுக்கு அர்ப்பணிக்கப்பட்டுள்ளது. இதற்கு "நசரேனி பள்ளி", "அஞ்சுகைமால் பள்ளி", "தெக்க பள்ளி" என்ற பெயர்களும் உண்டு.  

## இன்றைய கோவில் கட்டடம்
தற்போது உள்ள கோவில் கட்டடம் இருபதாம் நுற்றாண்டின் தொடக்க காலத்தில் எழுந்தது. இதைக் கட்டுவித்தவர் ஆயர் மார் அலோசியுஸ் பழப்பரம்பில் ஆவார்.  

இக்கோவிலை "இணைப் பெருங்கோவில்" (minor basilica) நிலைக்கு திருத்தந்தை ஆறாம் பவுல் 1974ஆம் ஆண்டு, மார்ச்சு 20ஆம் நாள் உயர்த்தினார். இக்கோவில் இந்தியாவில் அன்னை மரியாவுக்கு அர்ப்பணிக்கப்பட்ட முக்கியமான ஒரு திருப்பயணத் தலமும் ஆகும்.  

## எர்ணாகுளம்-அங்கமாலி மறைமாவட்டக் கோவில்
இக்கோவில் எர்ணாகுளம்-அங்கமாலி சீரோ-மலபார் கத்தோலிக்க உயர்மறைமாவட்டத்தின் தலைமை இடமாக உள்ளது.  

அன்னை மரியாவுக்கு அர்ப்பணிக்கப்பட்ட இக்கோவில் மிகுந்த விரிவும் உயரமும் கொண்டது. திருத்தந்தை இரண்டாம் யோவான் பவுல் 1986ஆம் ஆண்டு பெப்ருவரி 7ஆம் நாள் இக்கோவிலின் மைய நடுப்பீடத்தில் வழிபாடு நிகழ்த்தினார். அப்பீடத்தில் இயேசு கிறித்துவின் பிறப்பு, சிலுவைச் சாவு, உயிர்த்தெழுதல் காட்சிகள் சித்தரிக்கப்பட்டுள்ளன.  

## கோபுரங்கள்
கோவிலின் முன் பக்கத்தில் 68 அடி உயரத்தில் இரு கோபுரங்கள் எழுகின்றன. ஒரு கோபுரத்தின் உச்சியில் புனித பேதுரு, மற்ற கோபுரத்தின் உச்சியில் புனித பவுல் ஆகியோரின் திருச்சிலைகள் வைக்கப்பட்டுள்ளன.  

## மணிக்கூண்டு
கோவிலின் மணிக்கூண்டு தனியாக உள்ளது. அது 88 அடி உயரம் கொண்டது. அந்த மணிக்கூண்டின் உச்சியில் புனித தோமா உருவச்சிலை உள்ளது. மேலும் இயேசு புனித தோமாவுக்குக் காட்சியளிக்கின்ற சித்திரமும் உள்ளது.
# வலைவாசல்:யாழ்ப்பாணம்/முகவுரை


**யாழ்ப்பாணம்** (*Jaffna*, ) என்பது இலங்கைத் தீவின் வடமுனையிலுள்ள யாழ்ப்பாண மாவட்டத்தின் தலைநகராகும். இது யாழ்ப்பாணக் குடாநாட்டின் தென்மேற்குப் பகுதியில் யாழ்ப்பாண நீரேரியைப் பார்த்தபடி அமைந்துள்ளது. இலங்கையின் தலைநகரான கொழும்பிலிருந்து 396 கிமீ தூரத்தில் அமைந்துள்ள இந்நகரம், 88,138 மக்கட்தொகையினைக் கொண்டு 12வது பெரிய நகரமாக விளங்குகிறது. 1987 ஆம் ஆண்டுக்கு முன்னர் வடமாகாணத்தின் தலைநகரமாக விளங்கிய யாழ்ப்பாணம், அந்த ஆண்டில், தற்காலிகமாக வடக்கு, கிழக்கு மாகாணங்களை இணைத்து உருவான வட-கிழக்கு மாகாணசபைக்குத் திருகோணமலையைத் தலைநகரமாக்கியபின், மாகாணத் தலைநகரம் என்ற நிலையை இழந்தது. வடக்குக் கிழக்கு மாகாணம் பிரிக்கப்பட்ட பின்னர் வடமாகாணத் தலைநகராக யாழ்ப்பாணம் தேர்ந்தெடுக்கப்பட்டுள்ளது.
# வலைவாசல்:யாழ்ப்பாணம்/தேர்வுக் கட்டுரை/1


**யாழ்ப்பாண மாவட்டம்** (*Jaffna District*) இலங்கையின் 25 மாவட்டங்களில் ஒன்று. இது நாட்டின் வடகோடியில் அமைந்துள்ளது. மேற்கில் மன்னார் வளைகுடாவும், வடக்கிலும், கிழக்கிலும் இந்தியப் பெருங்கடலும், தெற்கில் யாழ்ப்பாணக் கடல்நீரேரியாலும் சூழப்பட்டுள்ளது. இலங்கையின் தலை போல் அமைந்துள்ள, யாழ்ப்பாணத் தீபகற்பத்தின் பெரும்பகுதியை இந்த மாவட்டம் உள்ளடக்கியுள்ளதுடன், தெற்கேயுள்ள பல தீவுகளும் இதனுள் அடங்கும். இத் தீபகற்பத்தினுள்ளிருக்கும், தொண்டமானாறு, உப்பாறு போன்ற கடல்நீரேரிகளால், இம்மாவட்டம் மூன்று பகுதிகளாகப் பிரிக்கப்பட்டுள்ளது. இப் பிரிவுகள், வலிகாமம், வடமராட்சி, தென்மராட்சி, தீவுப் பகுதி என அழைக்கப்படுகின்றன. இம் மாவட்டத்தின் தெற்கு எல்லையில், யாழ்மாவட்டத்தின் தெற்குப் பகுதியில் இருந்து 1984 பெப்ரவரியில் பிரிக்கப்பட்ட கிளிநொச்சி மாவட்டம் உள்ளது.
# கிரைம் பைல்



***கிரைம் பைல்*** 1999ல் வெளிவந்த மலையாளத் திரைப்படமாகும். இதனை கே. மது இயக்கியிருந்தார். இத்திரைப்படத்தில் சுரேஷ் கோபி, சங்கீதா (நடிகை) ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் கன்னியாஸ்திரி அபயா கொலை வழக்கினை அடிப்பைடையாகக் கொண்டு எடுக்கப்பட்டது.  

## கதை
கன்னியாஸ்திரி அமலா (சங்கீதா (நடிகை)) கிணற்றொன்றில் பிணமாக கண்டெடுக்கப்படுகிறார். முதலில் இந்த மரணம் தற்கொலை என்று முடிவு செய்யப்பட்டாலும், காவல்துறை இதனை கொலையாக இருக்குமென சந்தேகம் கொள்கிறது. அதன்பின்பு சுரேஷ் கோபி இம்மரணத்தின் பின்னணி மற்றும் கொலையாளியை கண்டுபிடிக்கின்றார்  

## நடிகர்கள்
- சுரேஷ் கோபி
- விஜயராகவன்
- சங்கீதா (நடிகை) - சகோதரி அமலா
- ராசன் பி. தேவ்
- ஜனாத்தனன்
- என். எப். வர்கிஸ்
- பாபு நம்பூதிரி - முதலமைச்சர்
- ஜகன்நாத வர்மா
- கலாபவன் மணி
- சுபர்
- சாந்தினி சகோ. விமலா
- விஜயகுமார் - எம். எல். ஏ
- கொச்சி ஹனீஃபா - ஜமால் (காவல் அதிகாரி)
- சந்தோஷ் - கர்தா (காவல் அதிகாரி)
- கே. பி. கணேஷ் குமார் - ராஜூ நமசிவாயா
# கன்னியாஸ்திரி அபயா கொலை வழக்கு



**கன்னியாஸ்திரி அபயா கொலை வழக்கு** என்பது கேரளா மாநிலத்தில் 27 மார்ச் 1992ல் நிகழ்ந்த கன்னியாஸ்திரி அபயாவின் கொலை குறித்த வழக்காகும். தொடக்கத்தில் தற்கொலை என முடிவு செய்து காவல்துறை இந்த வழக்கை முடித்தார்கள். ஆனால் உடனிருந்த கன்னியாஸ்திரிகளின் போராட்டத்தால், இவ்வழக்கு சிபிஐக்கு மாற்றப்பட்டது. அதன் பின்பு அபயா பாதிரியார்கள் இருவரால் வன்புணர்வு செய்யப்பட்டு கொலை செய்யப்பட்டது தெரியவந்தது.  

## சம்பவம்
கேரளாவின் கோட்டயம் நகரில் 19 வயதான கன்னியாஸ்திரி அபயா 27 மார்ச் 1992 அன்று பள்ளியின் கிணற்றில் இறந்துகிடந்தது கண்டுபிடிக்கப்பட்டது. உள்ளூர் காவல்துறை இந்த மரணத்தினை தற்கொலை என்று வழக்கினை முடித்தாலும், கன்னியாஸ்திரியுடன் படித்தவர்கள் போராட்டத்தினால் வழக்கினை சி.பி.ஐ ஏற்றது.  

மார்ச் 1993ல் சிபியை அதிகாரியான தாமஸ் வர்கீஸ் இந்த வழக்கினை கையாண்டார். அவர் 30 டிசம்பர் 1993ல் தனது வேலையை இராஜனாமா செய்தார். பின்பு 19 ஜனவரி 1994 ல் செய்தியாளர்களைத் திரட்டி அபயா வழக்கில் அவர் தற்கொலை செய்து கொள்ளவில்லை, அது கொலை என தான் கண்டறிந்ததாகவும், ஆனால் தன்னைவிட உயர் அதிகாரிகள் இவ்வழக்கினை தற்கொலை என முடிக்க நிர்பந்தித்தால் அதனை ஏற்காமல் விருப்ப ஓய்வு பெற்றதாக தெரிவித்தார்.  

இதனை வழக்காக பதிவு செய்த உயரதிகாரியான தியாகராஜன் அவ்வழக்கிலிருந்து நீக்கப்பட்டார். 2008 ல் அபயாவுடன் தங்கியிருந்த ஸெபி என்ற கன்னியாஸ்திரியின் துணையுடன் தாமஸ் எம்.கொட்டூர், ஜோஸ் போத்ரிக்காயல் என்ற இரு பாதிரியார்கள் அபயாவை கற்பழித்து கொன்றதும், கிணற்றில் அவரது உடலை போட்டு தற்கொலை என நிறுவியதும் நீதிமன்றத்தில் நிறுவப்பட்டது. கன்னியாஸ்திரியையும், இரு பாதிரியார்களையும் கைது செய்தனர்.  

## சகோதரி அபயா கொலை வழக்கில் தீர்ப்பும், தண்டனையும்
2020 திசம்பர் 22 அன்று, 28 ஆண்டுகளாக நடந்து வந்த கேரள கன்னியாஸ்திரீ அபயா கொலை வழக்கில், கொலையை நேரில் பார்த்த அடக்க ராஜு எனும் திருடனின் சாட்சியத்தால், பாதிரியார் தாமஸ் கொட்டூர், கன்னியாஸ்திரீ ஸ்டெபி ஆகியோர் குற்ற்வாளிகள் என்று முடிவு செய்தது. 2020 திசம்பர் 23 அன்று, சிபிஐ நீதிமன்றம் இருவருக்கும் ஆயுள் தண்டனையும், பாதிரியார் தாமஸ் கொட்டூருக்கு ரூ. 6.50 லட்சமும் கன்னியாஸ்திரீ ஸ்டெபிக்கு ரூ. 5.50 லட்சமும் அபராதம் விதிக்கப்பட்டது.  
## இதனையும் காண்க
- கத்தோலிக்கத் தேவாலயப் பாலியல் துன்புறுத்தல் வழக்குகள்
- பிராங்கோ மூலக்கல்

## ஆதாரங்களும் மேற்கோள்களும்
# வலைவாசல்:யாழ்ப்பாணம்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>  
| தமிழர்
rect 0 0 1000 750 தமிழர்
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இலங்கை
rect 0 0 1000 500 இலங்கை
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழர்** | **தமிழ்** | **வரலாறு** | **இலங்கை** | **தமிழீழம்** | }<noinclude></noinclude> |
# இம்ரானா வன்புணர்வு வழக்கு

**இம்ரானா வன்புணர்வு வழக்கு** என்பது இந்தியாவில் 28 வயதான இம்ரானா தனது மாமனாரால் வன்புணர்வு செய்யப்பட்ட வழக்காகும்.  

## நிகழ்வு
இந்தியாவின் முசாபர்நகர் மாவட்டம் உத்தரப் பிரதேசத்தில் உள்ள சர்தாவால் கிராமத்தில் இசுலாமியப் பெண்ணான இம்ரானா, 6 ஜூன் 2005 அன்று தன் மாமனாரான 69 வயது அலி முகமதுவால் வன்புணர்வு செய்யப்பட்டார்.  

## காலநிலை
இம்ரானா வன்புணர்வு வழக்கின் காலநிலைகள்:  

- 6 ஜூன் 2005: அலி முகமது தனது மருமகளான இம்ரானாவை வன்புணர்வு செய்தார்.
- 13 ஜூன் 2005: முகமது கைதுசெய்யப்பட்டார்.
- 30 ஜூன் 2005: காவல்துறை முகமதுவின் மீது மருத்துவ ஆதாரங்களுடன் வழக்கினை பதிந்தது. நீதிபதியின் முன்பு இம்ரானாவின் வாக்குமூலம் பதிவுசெய்யப்பட்டது.
- 5 டிசம்பர் 2005: முகமதுவின் பிணை ஆணை கோரி வழக்கு நீதிமன்றத்திற்கு வந்தது.
- 19 அக்டோபர் 2006: 10 ஆண்டு சிறைதண்டனையை முகமதுவிற்கு நீதிமன்றம் வழங்கியது.
# ஐவிநி விண்வெளிக் கழிவுகள் தொலைநோக்கி

**ஐரோப்பிய விண்வெளி நிறுவனத்தின் விண்வெளிக் கழிவுகள் தொலைநோக்கி** (The ESA Space Debris Telescope) ஸ்பெயின் நாட்டின் *டெனிரிஃப்* தீவில் அமைந்துள்ளது. இது விண்வெளிக் கழிவுகளைக் கண்காணிப்பதற்காக நிறுவப்பட்டுள்ளது. இக்கழிவுகள் புவிநிலை வளையப் பகுதிகளிலும் புவிநிலை மாறும் வட்டப்பாதையிலும் (Geostationary transfer orbit) உள்ள விண்வெளிக் கழிவுகளைக் கண்காணிக்கிறது. மாதம் ஒரு முறை சந்திரனை மையமாக வைத்து ஆராய்கின்றன. இவ்வகை கண்காணிப்பிற்கு அதிக நேரம் ஆகும்.  

*புவிநிலை மாறும் வட்டப்பாதையில்* உள்ள 15 சென்றிமீட்டருக்கும் அதிகமாக அளவுள்ள விண்வெளிக் கழிவுகளை இவை கண்காணிக்கின்றன.
# எஸ். இராமநாதன் (இசைக் கலைஞர்)

**முனைவர் சு. இராமநாதன்** (Dr. S. Ramanathan, 8 ஏப்ரல் 1917 - 19 மார்ச்சு 1988) தமிழ்நாட்டைச் சேர்ந்த ஒரு கருநாடக இசை வாய்ப்பாட்டு, வீணை வாத்திய கலைஞரும் இசையாளரும் (musicologist), இசை ஆராய்ச்சியாளரும் ஆவார்.  

## இளமைக் காலம்
சுப்பிரமணிய சாஸ்திரி, பட்டம்மாள் தம்பதியருக்கு மகனாகப் பிறந்தார்  

அவரிடம் இசை பயின்ற மாணவர்கள் ஏராளம். அவர்களில் பலர் இப்போது மிகப் பிரபலமாக இருக்கிறார்கள்.  
பி. உன்னிகிருஷ்ணன், எஸ். சௌம்யா, சாவித்திரி சத்தியமூர்த்தி, கீதா பென்னெட் (வீணை), சீதா நாராயணன், வசுமதி நாகராஜன், சுகன்யா இரகுநாதன் (வீணை) பானுமதி இரகுராமன் (வாய்ப்பாட்டு, வீணை), வித்யா ஹரிஹரன் (வாய்ப்பாட்டு, வீணை), வானதி இரகுராமன், பத்மா இராதாகிருஷ்ணன், பத்மா காடியர் (வீணை), மற்றும் பலர் அவரிடம் வாய்ப்பாட்டு, வீணை இசை கற்றுக்கொண்டார்கள்.; வழங்கியது: தமிழிசைச் சங்கம்  

## இறப்பு
இருதய புற்றுநோயால் பாதிக்கப்பட்டு சில காலம் உடல் நலமின்றி இருந்த முனைவர் எஸ். இராமநாதன் 1988 மார்ச்சு 19, அன்று சென்னையில் காலமானார் அவரது மகள் முனைவர் வானதி இரகுராமனும், எஸ். சௌம்யாவும் பாடிய சுருட்டி இராகத்தைக் கேட்டுக் கொண்டு அவர் உயிர் பிரிந்தது.
# நந்தவனம் (தொலைக்காட்சி தொடர்)



**நந்தவனம்** என்பது நவம்பர் 11, 2013 முதல் விஜய் தொலைக்காட்சியில் ஒளிபரப்பான மொழிமாற்றுத் தொடர் ஆகும். இந்த தொடர் திங்கள் முதல் வெள்ளி வரை மதியம் 1:30 மணிக்கு ஒளிபரப்பானது.  

இது ஸ்டார் பிளஸ் தொலைக்காட்சியில் 'சசூரல் கெண்ட ஃபூல்' என்ற பெயரில் மார்ச்சு 1, 2010 முதல் ஏப்ரல் 21, 2012 வரை ஒளிபரப்பாகி 573 அத்தியாங்களுடன் நிறைவு பெற்றது. இந்த தொடர் பெங்காலி மொழியில் 'ஓகோ கெடு சுந்தரி' என்ற பெயரில் ஒளிபரப்பான தொடரின் இந்தி மொழி மறுதயாரிப்பாகும்.  

## கதைச் சுருக்கம்
திருமணம் செய்து, புகுந்த வீட்டில் உள்ள உறவுகளின் குணங்களுக்கு ஏற்ப தன்னை மாற்றிக் கொண்டு வாழ வேண்டிய நிலைக்கு ஆளாகும் பெண்ணின் கதை.  

## நடிகர்கள்
- ராகினி கன்னா
- ஜே சோனி
- மோஹித் மல்ஹோத்ரா
- சுப்ரியா
- மகேஷ் தாக்கூர்
- அனிதா கன்வல்
- பைரவி ரைசுரா
- பூஜா கனவால் மஹ்டனி
- சுதிர் பாண்டே
- ஸ்ருதி உல்ஃபத்
- சதியா
- அக்ஷய் சேத்தி
- மட்ட பாட்டியா
- தபெஷ்வரி ஷர்மா
- ஜிதேன் லால்வானி
- ஷியாம்
- சூரஜ் தாபர்

## விருதுகள்
இந்த தொடரில் நடித்ததற்காக சிறந்த நடிகை, சிறந்த நடிகர், என 20 மேல் பல விருதுகளை வென்றார்கள்.  

## மொழிமாற்றம்
தெலுங்கு மொழியில் ஆட்டரில்லு என்ற பெயரில் மொழிமாற்றம் செய்யப்பட்டு மா தொலைக்காட்சியில் ஒளிபரப்பானது.  

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
# பருன் சொப்டி



**பருன் சொப்டி** இவர் ஒரு சின்னத்திரை நடிகர் ஆவார். இவர் 2009ம் ஆண்டு **சாரதா** என்ற தொடரின் மூலம் சின்னத்திரைக்கு அறிமுகமானார். இவர் தற்பொழுது இது காதலா? என்ற தொடரில் அஸ்வின் என்ற கதாபாத்திரத்தில் நடித்து வருகிறார். இந்தத் தொடர் ஸ்டார் பிளஸ் டிவியில் ஒளிபரபப்பான Iss Pyaar Ko Kya Naam Doon என்ற தொடரின் தமிழ் மொழிமாற்றத் தொடர் ஆகும்.  

## சின்னத்திரை
| ஆண்டு | நிகழ்ச்சி | பாத்திரம் |  |
| --- | --- | --- | --- |
| 2009-2010 | சாரதா | ஸ்வயம் குரானா |  |
| 2010 | தில் மில் கயே | ராஜ் சிங் |  |
| 2010-2011 | பாத் ஹாமாரே பாக்கி ஹை | ஷ்ரவன் ஜெய்ஸ்வால் (கதாநாயகன்) |  |
| 2011-2012 | இது காதலா? | அர்னவ் சிங் (கதாநாயகன்) |  |
| 2012 | ஸ்டார் பரிவார் விருது | நிகழ்ச்சி தொகுப்பாளர் | } |

## திரைப்படங்கள்
| ஆண்டு | திரைப்படம் |
| --- | --- |
| 2012 | Main Aur Mr. Riight |
| 2014 | 22 யார்டில் |
| Satra Ko Shaadi Hai | } |
# பனிமய மாதா பெருங்கோவில் (பள்ளிப்புறம்)



**பனிமய மாதா பெருங்கோவில் (பள்ளிப்புறம்)** (*Basilica of Our Lady of Snows* Pallippuram) என்பது இந்தியாவின் கேரள மாநிலத்தில் எற்ணாகுளம் மாவட்டத்தில் கோட்டப்புறம் மறைமாவட்டத்தில் அமைந்துள்ள ஒரு இணைப் பெருங்கோவில் (minor basilica) ஆகும்.  

இக்கோவிலை 2012, ஆகத்து 27ஆம் நாள் திருத்தந்தை பதினாறாம் பெனடிக்ட் “இணைப் பெருங்கோவில்” நிலைக்கு உயர்த்தினார். கோட்டப்புறம் மறைமாவட்டத்தின் வெள்ளி ஜூபிலி விழாவின் நிறைவின்போது, அக்டோபர் 7ஆம் நாள் அதிகாரப்பூர்வ அறிவிப்பு வெளியிடப்பட்டது.  

## வரலாறு

பனிமய மாதா பெருங்கோவில் மலையாளத்தில் “மஞ்ஞுமாதா தேவாலயம்” என்று அழைக்கப்படுகிறது. இக்கோவிலின் வரலாறு ஐந்து நூற்றாண்டுகளை உள்ளடக்கியது. 16ஆம் நூற்றாண்டின் தொடக்கத்தில் போர்த்துகீசியர்கள் பள்ளிப்புறத்தில் ஒரு கோட்டை கட்டி எழுப்பினார்கள். அதைத் தொடர்ந்து அன்னை மரியாவுக்கு ஒரு கோவில் கட்டி அர்ப்பணித்தார்கள்.  

இக்கோவில் நிறுவப்பட்ட ஆண்டு 1503. பின்னர் 1931இல் கோவில் புதுப்பிக்கப்பட்டது. 2006ஆம் ஆண்டு பனிமய மாதா கோவில் புதிதாக மீண்டும் கட்டப்பட்டது.  

முதலில் இக்கோவில் கொச்சி மறைமாவட்டத்தின் கீழ் இருந்தது. அப்போது 1577இல் பனிமய மாதா கோவில் ஒரு தனிப்பங்கு ஆனது. வராப்புழை மறைமாட்டத்திலிருந்து பிரிக்கப்பட்ட கோட்டப்புறம் மறைமாவட்டத்தின் தலைமைக் கோவிலாக இப்போது இக்கோவில் உள்ளது.  

இக்கோவிலின் முன்வரலாறு பின்வருமாறு கூறப்படுகிறது: கிபி 52ஆம் ஆண்டில் இயேசுவின் சீடரான புனித தோமா பண்டைய முசிறி துறைமுகத்தின் அருகே மலியங்கரையில் வந்திறங்கினார். பெரியாறு அரபிக்கடலில் கலக்குமுன்பு மூன்று கிளைகளாகப் பிரிவதால் “முசிறி” என்ற பெயர் எழுந்தது. முசிறித் துறைமுகம் 1341இல் ஏற்பட்ட பெருவெள்ளத்தில் அழிந்து போனது. பெருவெள்ளத்தின் விளைவாக, கொச்சி அருகே வைப்பீன் தீவு வேம்பநாடு ஏரியில் உருவானது.  

பல இடங்களிலுமிருந்து மக்கள் அத்தீவுக்கு வந்து குடியேறினார்கள். 1503இல் போர்த்துகீசியர்கள் அங்கே ஒரு கோட்டை கட்டி எழுப்பினார்கள். ஐரோப்பிய பாணியில் இந்தியாவில் கட்டப்பட்ட முதல் கோட்டை இதுவே. அதே ஆண்டில் அவர்கள் அங்கே ஒரு கோவிலையும் கட்டினார்கள்.  

## திப்பு சுல்தான் படையெடுப்பு

18ஆம் நூற்றாண்டில் மைசூரிலிருந்து திப்பு சுல்தான் கேரளத்தின்மீது படையெடுத்து வந்தார். சாலக்குடி ஆற்றின் அருகே பாளையம் இறங்கி திருவிதாங்கூரைத் தாக்க அவர் திட்டமிருந்தார். அவர் அப்பகுதிகளில் இருந்த பெரும்பாலான கிறித்தவக் கோவில்களையும் இந்துக் கோவில்களையும் தரைமட்டமாக்கினார். கிறித்தவர்கள் பனிமய மாதா கோவிலில் ஒன்றுகூடி அன்னையின் அருளை வேண்டினார்கள். அப்போது ஒரு பனிமூட்டம் ஏற்பட்டது. அது மிகவும் அடர்த்தியாக இருந்ததால் திப்பு சுல்தானின் படைகளால் கோவிலையோ சூழிடங்களையோ அடையாளம் காண முடியவில்லையாம். அது அரபிக்கடலின் பகுதியோ என்று அவர்கள் நினைத்த அவ்வேளையில் பெரியாற்றில் வெள்ளப் பெருக்கு ஏற்பட்டு மன்னன் தன் படைகளின் ஒரு பகுதியை இழந்துவிட்டு மைசூர் திரும்பினாராம்.  

இந்த புதுமையான நிகழ்ச்சியைத் தொடர்ந்து மக்கள் அன்னை மரியாவை “பனிமய மாதா” (மஞ்ஞுமாதா) என்று அழைத்தனராம்.  

இக்கோவிலின் 500ஆம் ஆண்டு விழா 2007இல் கொண்டாடப்பட்டது.  

## துணைப் பெருங்கோவில்

2012ஆம் ஆண்டு ஆகத்து 27ஆம் நாள் பனிமய மாதா கோவில் “துணைப் பெருங்கோவில்” நிலைக்கு உயர்த்தப்பட்டது. திருத்தந்தை பதினாறாம் பெனடிக்ட் கொடுத்த அறிக்கையை அவருடைய இந்தியத் தூதர் சால்வத்தோரே பென்னாக்கியோ வாசித்தளித்தார்.  

## கோவில் திருவிழா

பனிமய மாதா கோவில் திருவிழா ஆண்டுதோறும் ஆகஸ்டு 5ஆம் நாள் மிகச்சிறப்பாகக் கொண்டாடப்படுகிறது. சூலை 30 மாலையில் விழாக் கொண்டாட்டம் தொடங்கும்.
# சங்கீத சூடாமணி விருது

**சங்கீத சூடாமணி விருது** (Sangeetha Choodamani Award) சென்னை ஸ்ரீ கிருஷ்ண கான சபாவினால் 1971ஆம் ஆண்டு தொடக்கம் ஒவ்வொரு ஆண்டும் வழங்கப்படும் ஒரு விருதாகும். இந்த விருது சபா நடத்தும் கோகுலாஷ்டமி இசை விழாவின் தொடக்க நாளன்று இசைத் திறமை உள்ளவரும் மக்கள் நன்மதிப்பைப் பெற்றவருமான ஒரு இசைக் கலைஞருக்கு வழங்கப்படுகிறது. விருதைப் பெறும் கலைஞருக்கு சால்வை போர்த்தப்பட்டு ஒரு தங்கப் பதக்கம், 50,000 ரூபா பணமுடிப்பு, பாராட்டுப் பத்திரம் என்பன வழங்கப்படுகின்றன.  

## சங்கீத சூடாமணி விருது பெற்ற இசைக் கலைஞர்கள்

| 1971 | லால்குடி ஜெயராமன் + என். ரமணி |
| --- | --- |
| 1974 | டி. எம். தியாகராஜன் |
| 1975 | வேலூர் ஜி. ராமபத்ரன் |
| 1976 | நேதுநூரி கிருஷ்ணமூர்த்தி |
| 1977 | மகாராஜபுரம் சந்தானம் |
| 1978 | பாலக்காடு ரகு |
| 1979 | மணி கிருஷ்ணசுவாமி |
| 1980 | டி. கே. ஜெயராமன் |
| 1981 | எம். சந்திரசேகரன் |
| 1982 | வொலட்டி வெங்கடேஸ்வரலு |
| 1983 | டி. என். சேஷகோபாலன் |
| 1984 | திருச்சி சங்கரன் |
| 1985 | யு. ஸ்ரீநிவாஸ் + ஆர். வேதவல்லி |
| 1986 | உமையாள்புரம் சிவராமன் |
| 1987 | தஞ்சாவூர் கே. பி. சிவானந்தம் |
| 1988 | டி. கே. கோவிந்த ராவ் |
| 1989 | டி. ஆர். சுப்பிரமணியம் |
| 1990 | டாக்டர் ஆர். சிட்டிபாபு |
| 1991 | பம்பாய் சகோதரிகள் |
| 1992 | தஞ்சாவூர் எஸ். கல்யாணராமன் |
| 1993 | டாக்டர் டி. கே. மூர்த்தி |
| 1994 | சிக்கில் சகோதரிகள் |
| 1995 | சித்திரவீணை என். ரவிகிரண் |
| 1996 | டி. வி. சங்கரநாராயணன் |
| 1997 | சுதா ரகுநாதன் |
| 1998 | லால்குடி ஜி. ஜே. ஆர். கிருஷ்ணன் |
| 1999 | டி. ருக்மிணி + எம். பி. என். பொன்னுசாமி + எம். பி. என். சேதுராமன் |
| 2000 | பேராசிரியர் ஆர். விஸ்வேஸ்வரன் |
| 2001 | திருச்சூர் வி. இராமச்சந்திரன் |
| 2002 | பி. எஸ். நாராயணசுவாமி |
| 2003 | ஓ. எஸ். தியாகராஜன் |
| 2004 | சுகுணா புருஷோத்தமன் |
| 2005 | பாம்பே ஜெயஸ்ரீ |
| 2006 | அருணா சாய்ராம் |
| 2007 | மகாராஜபுரம் இராமச்சந்திரன் |
| 2008 | ஹைதராபாத் சகோதரிகள் லலிதா & ஹரிப்பிரியா |
| 2009 | லால்குடி விஜயலக்சுமி |
| 2010 | எஸ். சௌம்யா |
| 2011 | ஸ்ரீமுஷ்ணம் வீ. ராஜா ராவ் |
| 2012 | ஏ. கன்யாகுமாரி |
| 2013 | டி. வி. கோபாலகிருஷ்ணன் |
| 2014 | மன்னார்குடி ஈசுவரன் |